Maaeluministri 30.09.2015 määrus nr 6

„Tunnustatud tootjaorganisatsiooni ja tunnustatud tootjarühma

põllumajandustoodete töötlemise ning turustamise investeeringutoetus“

Lisa 4

(maaeluministri xx.xx.2022 määruse nr xx sõnastuses)

**TAOTLUSE HINDAMISE KRITEERIUMID**

Taotlusi hinnatakse skaalal 0–4 (minimaalne hindepunkt – „0“, maksimaalne hindepunkt – „4“) või vastavalt etteantud punktidele.

„0“ – kriteerium ei ole täidetud;

„1“ – kriteerium on täidetud vähesel määral;

„2“ – kriteerium on täidetud keskpäraselt;

„3“ – kriteerium on peamiselt täidetud, kuid esineb väikeseid puudusi;

„4“ – kriteerium on täielikult täidetud.

Taotlejale iga hindamiskriteeriumi puhul antud hindepunktid korrutatakse vastava kriteeriumi osakaaluga, mille tulemusena saadakse lõplik vastava hindamiskriteeriumi hindepunktide summa. Lõplikud hindepunktid ümardatakse kümnendikuni.

**1. Kõrgema lisandväärtusega toote tootmiseks tehtud investeeringud**

|  |  |  |
| --- | --- | --- |
|  | **Hindamiskriteerium** | **Hindepunktid[[1]](#footnote-1)** |
| 1.1 | Taotleja on taotluse esitamise aastal või sellele vahetult eelnenud aastal tootnud toodet, mida on realiseeritud jaekaubanduses[[2]](#footnote-2) | 0−4 |
| 1.2 | Taotleja on taotluse esitamise aastal või sellele vahetult eelnenud aastal tootnud mahepõllumajanduslikku toodet, mida on realiseeritud jaekaubanduses[[3]](#footnote-3) | 0−2 |
| 1.3 | Investeeringu tulemusena võetakse kasutusele taotleja jaoks uudne tema tegevusvaldkonna tehnoloogia või tootmisprotsess, mis aitab parandada ettevõtja tulemuslikkust[[4]](#footnote-4) | 0–4 |
| 1.4 | Taotleja on taotluse esitamise ajaks sõlminud teadus- ja arendusasutusega kirjaliku lepingu, millega telliti tootearendusega seotud teadus- või arendustöö[[5]](#footnote-5). Teadus- või arendustöö ei tohi olla lõpetatud enne taotluse esitamise aastale vahetult eelnenud aastat | 0–4 |
|  | **HINDAMISKRITEERIUMI 1 HINDEPUNKTID KOKKU** | **14 (osakaal 15%)** |
|  | **HINDAMISKRITEERIUMI 1 MAKSIMUMHINNE** | **15** |

**2. Töökohti loovad ja säilitavad investeeringud[[6]](#footnote-6)**

|  |  |  |
| --- | --- | --- |
|  | **Hindamiskriteerium** | **Hindepunktid** |
| 2.1 | Investeeringuga kavandatakse luua uued täistööajaga töökohad.Täistööajaga töökohtade juurdekasv protsentides[[7]](#footnote-7): |  |
| 2.1.1 | täistööajaga töökohtade arv ei muutu | 1 |
| 2.1.2 | kavandatakse luua kuni 5% rohkem täistööajaga töökohti | 2 |
| 2.1.3 | kavandatakse luua üle 5% kuni 10% rohkem täistööajaga töökohti | 3 |
| 2.1.4 | kavandatakse luua üle 10% rohkem täistööajaga töökohti | 4 |
| 2.2  | Investeeringu tulemusena kavandatavate töökohtade brutotunnipalk võrrelduna taotleja tegevusvaldkonna keskmise brutotunnipalgaga[[8]](#footnote-8): |  |
| 2.2.1 | keskmine tunnipalk (±2%)  | 1 |
| 2.2.2 | üle 2% kuni 8% kõrgem tunnipalk  | 2 |
| 2.2.3 | üle 8% kuni 15% kõrgem tunnipalk  | 3 |
| 2.2.4 | üle 15% kõrgem tunnipalk  | 4 |
|  | **HINDAMISKRITEERIUMI 2 HINDEPUNKTID KOKKU** | **8 (osakaal 10%)** |
|  | **HINDAMISKRITEERIUMI 2 MAKSIMUMHINNE** | **10** |

**3.1.[[9]](#footnote-9) Suurema omafinantseeringuga investeeringud (suurettevõtjad)**

|  |  |  |
| --- | --- | --- |
|  | **Hindamiskriteeriumid** | **Hindepunktid** |
|  | Toetatava tegevuse toetuse määr: |  |
| 3.1.1 | 20% | 1 |
| 3.1.2 | üle 18% kuni 19% | 2 |
| 3.1.3 | üle 16% kuni 18% | 3 |
| 3.1.4 | üle 15% kuni 16% | 4 |
|  | **HINDAMISKRITEERIUMI 3.1 HINDEPUNKTID KOKKU** | **4 (osakaal 5%)** |
|  | **HINDAMISKRITEERIUMI 3.1 MAKSIMUMHINNE** | **5** |

**3.2. Suurema omafinantseeringuga investeeringud (keskmise suurusega ettevõtjad)**

|  |  |  |
| --- | --- | --- |
|  | **Hindamiskriteerium** | **Hindepunktid** |
|  | Toetatava tegevuse toetuse määr: |  |
| 3.2.1 | 30% | 1 |
| 3.2.2 | üle 25% kuni 29% | 2 |
| 3.2.3 | üle 20% kuni 25% | 3 |
| 3.2.4 | üle 15% kuni 20% | 4 |
|  | **HINDAMISKRITEERIUMI 3.2 HINDEPUNKTID KOKKU** | **4 (osakaal 5%)** |
|  | **HINDAMISKRITEERIUMI 3.2 MAKSIMUMHINNE** | **5** |

**3.3. Suurema omafinantseeringuga investeeringud (mikro- ja väikeettevõtjad)**

|  |  |  |
| --- | --- | --- |
|  | **Hindamiskriteerium** | **Hindepunktid** |
|  | Toetatava tegevuse toetuse määr: |  |
| 3.3.1 | üle 34% kuni 40% | 1 |
| 3.3.2 | üle 29% kuni 34% | 2 |
| 3.3.3 | üle 24% kuni 29% | 3 |
| 3.3.4 | üle 15% kuni 24% | 4 |
|  | **HINDAMISKRITEERIUMI 3.3 HINDEPUNKTID KOKKU** | **4 (osakaal 5%)** |
|  | **HINDAMISKRITEERIUMI 3.3 MAKSIMUMHINNE** | **5** |

**4. Toote välisturule müümise osakaalu suurendamiseks tehtud investeeringud**

|  |  |  |
| --- | --- | --- |
|  | **Hindamiskriteerium** | **Hindepunktid** |
| 4.1 | Taotlejal on omatoodetud toote eksportimise kogemus (sealhulgas lepinguline suhe ostjaga) ja väljakujunenud turustuskanal (vahendajad, jaekaubandus, emaettevõtja, internet, otseturustus)[[10]](#footnote-10) | 0–4 |
| 4.2 | Taotlejal on olemas terviklik ekspordi sihtturu analüüs ja ekspordiplaan (sealhulgas on kaardistatud eksporditava toote konkurentsieelised sihtturul võrreldes põhiliste konkurentidega) ning ekspordi edendamise eest vastutav personal (ekspordijuht)[[11]](#footnote-11) | 0–4 |
| 4.3 | Taotlejal on välisriigis müügiedendustegevuse elluviimise kogemus ning võimekus ekspordi edendamisega seotud tegevust kavandada ja ellu viia (sealhulgas eraldi eksporditegevuse eest vastutav personal) | 0–4 |
|  | **HINDAMISKRITEERIUMI 4 HINDEPUNKTID KOKKU** | **12 (osakaal 15%)** |
|  | **HINDAMISKRITEERIUMI 4 MAKSIMUMHINNE** | **15** |

**5. Uue töötlemis- või turustamisüksuse rajamiseks, olemasoleva töötlemisüksuse võimsuse samaaegseks sulgemiseks ja mitme töötlemis- või turustamisüksuse ühte kohta koondamiseks tehtud investeeringud**

|  |  |  |
| --- | --- | --- |
|  | **Hindamiskriteerium** | **Hindepunktid** |
|  | Taotleja tehtud investeering on suunatud uue töötlemis- või turustamisüksuse rajamisele või mitme töötlemis- või turustamisüksuse koondamisele ühte kohta[[12]](#footnote-12)  | 0–4 |
|  | **HINDAMISKRITEERIUMI 5 HINDEPUNKTID KOKKU** | **4 (osakaal 15%)** |
|  | **HINDAMISKRITEERIUMI 5 MAKSIMUMHINNE** | **15** |

**6. Suurema toorainekoguse kasutamiseks tehtud investeeringud**

|  |  |  |
| --- | --- | --- |
|  | **Hindamiskriteerium** | **Hindepunktid** |
|  | Taotleja tehtud investeeringu tulemusena suureneb tootmisvõimsus, mis võimaldab hakata töötlema suuremaid toorainekoguseid[[13]](#footnote-13): |  |
| 6.1 | põhitooraine kasutamine suureneb kuni 15% | 1 |
| 6.2 | põhitooraine kasutamine suureneb üle 15% kuni 25% | 2 |
| 6.3 | põhitooraine kasutamine suureneb üle 25% kuni 35% | 3 |
| 6.4 | põhitooraine kasutamine suureneb üle 35% | 4 |
|  | **HINDAMISKRITEERIUMI 6 HINDEPUNKTID KOKKU** | **4 (osakaal 15%)** |
|  | **HINDAMISKRITEERIUMI 6 MAKSIMUMHINNE** | **15** |

**7. Taotleja konkurentsivõimet ja jätkusuutlikkust suurendavad investeeringud**

|  |  |  |
| --- | --- | --- |
|  | **Hindamiskriteerium** | **Hindepunktid** |
| 7.1.  | Taotleja tehtud investeeringu tulemusena kasvab puhas lisandväärtus töötaja kohta[[14]](#footnote-14): |  |
| 7.1.1 | kuni 5%  | 1 |
| 7.1.2 | üle 5% kuni 10% | 2 |
| 7.1.3 | üle 10% kuni 15% | 3 |
| 7.1.4 | üle 15% | 4 |
| 7.2 | Taotleja vajadus investeeringu tegemiseks on põhjendatud ning investeeringu mõju ettevõtja üldisele konkurentsivõimele ja jätkusuutlikkusele on analüüsitud[[15]](#footnote-15)  | 0–4 |
|  | **HINDAMISKRITEERIUMI 7 HINDEPUNKTID KOKKU** | **8 (osakaal 10%)** |
|  | **HINDAMISKRITEERIUMI 7 MAKSIMUMHINNE** | **10** |

**8. Suurema liikmete arvuga ühistuid kaasavad investeeringud**

|  |  |  |
| --- | --- | --- |
|  | **Hindamiskriteerium** | **Hindepunktid** |
|  | Taotleja liikmete arv[[16]](#footnote-16): |  |
| 8.1  | 5–45 | 1 |
| 8.2 | 46–86 | 2 |
| 8.3 | 87–127 | 3 |
| 8.4 | 128 ja rohkem  | 4 |
|  | **HINDAMISKRITEERIUMI 8 HINDEPUNKTID KOKKU** | **4 (osakaal 10%)** |
|  | **HINDAMISKRITEERIUMI 8 MAKSIMUMHINNE** | **10** |

**9. Puu- ja köögivilja või põllumajandusloomade turustamise edendamiseks tehtud investeeringud**

|  |  |  |
| --- | --- | --- |
|  | **Hindamiskriteerium** | **Hindepunktid** |
|  | Investeering on suunatud: |  |
| 9.1 | puu- ja köögivilja turustamise edendamisele | 4 |
| 9.2  | põllumajandusloomade turustamise edendamisele | 4 |
|  | **HINDAMISKRITEERIUMI 9 HINDEPUNKTID KOKKU** | **8 (osakaal 5%)** |
|  | **HINDAMISKRITEERIUMI 9 MAKSIMUMHINNE** | **5** |

|  |  |
| --- | --- |
| **HINDAMISKRITEERIUMITE HINDEPUNKTIDE SUMMA** | **66** |
| **HINDAMISKRITEERIUMITE MAKSIMUMHINNETE SUMMA** | **100** |

1. Näiteks kui hindamiskriteeriumi 1 „Kõrgema lisandväärtusega toote tootmiseks tehtud investeeringud“ maksimaalne hindepunktide summa on 14 punkti ja hindamiskriteeriumi osakaal on 15% ning taotleja saab kokku 10 punkti, siis tema lõplik hindepunktide summa arvutatakse järgmiselt: saadud hindepunktide arv jagatakse maksimaalse hindepunktide arvuga ning korrutatakse osakaalu suurusega ehk (10 / 14) × 15 = 10,7 punkti. [↑](#footnote-ref-1)
2. Jaekaubandus on toiduseaduse § 6 lõike 3 tähenduses Euroopa Parlamendi ja nõukogu määruse (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 01.02.2002, lk 1–24), artikli 3 lõikes 7 sätestatud tegevus. Hindamiskriteeriumi täitmist tõendavad asjakohased lepingud, müügiarved või muud dokumendid. Kõrgemad hindepunktid saab taotleja, kes on tootnud töödeldud toodet, mida on tema kaubamärgi all realiseeritud jaekaubanduses, ning seejärel taotleja, kes on tootnud töödeldud toodet. [↑](#footnote-ref-2)
3. Kõrgemad hindepunktid saab taotleja, kes on tootnud töödeldud toodet, mida on tema kaubamärgi all realiseeritud jaekaubanduses, ning seejärel taotleja, kes on tootnud töödeldud toodet. [↑](#footnote-ref-3)
4. Hindamiskriteeriumi täitmist tõendatakse avalduses esitatud kirjeldusega selle kohta, milles seisneb investeeringu tulemusena kasutusele võetud tehnoloogia või tootmisprotsessi uuenduslikkus ettevõtja jaoks ning milliseid protsesse need muudatused ettevõttes mõjutavad ja kuidas tehtavad muudatused ettevõtjat mõjutavad. [↑](#footnote-ref-4)
5. Eesti teadus- ja arendusasutuste all mõeldakse juriidilisi isikuid või asutusi, kes vastavad teadus- ja arendustegevuse korralduse seaduse §-s 3 sätestatud tingimustele. Teise riigi teadus- ja arendusasutus peab olema Eesti teadus- ja arendusasutusega samaväärse pädevusega. Hindamisel arvestatakse lepingute rahaliste mahtudega, lepingu alusel tellitud tööde uuenduslikkusega ja sellega, kuidas taotleja on suutnud tellitud tööde tulemusi enda tegevuses rakendada. Hindamiskriteeriumi täitmist tõendab asjakohane kirjalik leping. [↑](#footnote-ref-5)
6. Hindamiskriteeriumi 2 „Töökohti loovad ja säilitavad investeeringud“ hindepunktid antakse vaid eksperdiarvamuse alusel. Loodud töökohtade arv peab olema täisarv. [↑](#footnote-ref-6)
7. Hindamiskriteeriumi täitmist tõendatakse avalduses esitatud kirjeldusega selle kohta, kuidas on loodavate töökohtade arv seotud investeeringuga, ja kavandatavate töökohtade arvu põhjendatakse. [↑](#footnote-ref-7)
8. Keskmiste palkade võrdluses vaadatakse taotleja kavandatud palgataset (brutotunnipalk, eurot/tunnis) ning võrreldakse seda taotleja tegevusvaldkonna keskmise brutotunnipalgaga. Tegevusvaldkonna keskmise palga suuruse arvutab PRIA, vaadates Statistikaameti andmebaasist taotluse menetlemise ajal viimaseid olemasolevaid lühiajastatistika andmeid ([statistikatöö EM041](http://pub.stat.ee/px-web.2001/Dialog/varval.asp?ma=EM041&ti=ETTEV%D5TETE+MAJANDUSTEGEVUSE+N%C4ITAJAD+TEGEVUSALA+%28EMTAK+2008%29+JA+T%D6%D6GA+H%D5IVATUD+ISIKUTE+ARVU+J%C4RGI+JOOKSEVHINDADES+%28KVARTALID%29&path=../Database/Majandus/03Ettevetete_majandusnaitajad/06Ettevetete_tulud_kulud_kasum/04Luhiajastatistika/&lang=2)). Keskmise palga suuruse arvutamisel vaadatakse sektori (vastavalt sellele, milline on taotleja tegevusala statistikatöös EM041) palgakulu (tuhandetes eurodes) ja töötajate töötatud tunde (tuhandetes tundides). Näiteks kui tegevusalal „Liha töötlemine ja säilitamine ning lihatoodete tootmine“ oli 2021. a neljanda kvartali palgakulu 10 742 eurot ja töötajate töötatud tundide arv 1256 tundi, siis arvutatakse ühe töötaja keskmine brutotunnipalk järgmiselt: 10 742 / 1256 = 8,55 eurot tunnis. Saadud tulemus ümardatakse sajandikuni. Taotleja esitatud kirjeldusi võrreldakse viimase nelja kvartali kohta saadaolevate asjaomaste näitajatega, mis saadakse Statistikaameti andmebaasist. Hindamiskriteeriumi täitmist (kavandatavate töökohtade brutotunnipalka) tõendatakse avalduses esitatud kirjeldusega selle kohta, milliseid põhiülesandeid ja töökohustusi uued töötajad täitma hakkavad ning millistele nõuetele (haridus, eriala, teadmised, oskused, töökogemus) peab vastama nende kvalifikatsioon. Hindepunktid antakse vaid eksperdiarvamuse alusel, võttes arvesse nii taotleja esitatud kirjeldused ja andmed kui ka Statistikaameti andmed. [↑](#footnote-ref-8)
9. Punktides 3.1–3.3 ümardatakse taotletava toetuse määr täisarvuni. [↑](#footnote-ref-9)
10. Ekspordina käsitatakse taotleja toodetud või töödeldud kaupade väljavedu Eestist Euroopa Liitu või kolmandatesse riikidesse. Ekspordi all mõeldakse nii taotleja otseeksporti kui ka vahendaja või allhanke kaudu korraldatud eksporti. Hindamiskriteeriumi täitmist tõendavad asjakohased otseekspordi, vahendajate kaudu või allhanke kaudu korraldatud ekspordi toimumise lepingud või müügiarved. [↑](#footnote-ref-10)
11. Kõrgemad hindepunktid saab taotleja, kelle ettevõtte koosseisu kuulub ekspordi edendamise eest vastutav personal. [↑](#footnote-ref-11)
12. Kõrgemad hindepunktid saab taotleja, kelle investeeringu tulemusena rajatakse täiesti uus ja terviklik töötlemis- või turustamisüksus. Seejärel eelistatakse taotlejat, kelle investeeringu tulemusena koondatakse mitu töötlemis- või turustamisüksust ühte kohta, sulgedes samal ajal olemasoleva töötlemis- või turustamisüksused. [↑](#footnote-ref-12)
13. Hindamiskriteeriumi 6 „Suurema toorainekoguse kasutamiseks tehtud investeeringud“ hindepunktid antakse vaid eksperdiarvamuse alusel. Hindamiskriteeriumi täitmist tõendatakse avalduses esitatud kirjeldusega selle kohta, kui palju rohkem suudab ettevõtja investeeringu tulemusena kasutada tema tegevuse aluseks olevat põhitoorainet võrreldes taotluse esitamise aastale vahetult eelnenud aastaga. Lisaks tuleb tehtavat arvutust ja saadud tulemust põhjendada. [↑](#footnote-ref-13)
14. Puhta lisandväärtuse hindepunktid antakse vaid eksperdiarvamuse alusel. Puhas lisandväärtus = (müügitulu – kogukulud) + tööjõukulud. Puhta lisandväärtuse võrdluses vaadatakse taotleja kavandatud puhast lisandväärtust (tuhandetes eurodes töötaja kohta) ning võrreldakse seda taotleja tegevusala keskmise puhta lisandväärtusega. Tegevusvaldkonna keskmise puhta lisandväärtuse suuruse arvutab PRIA, vaadates Statistikaameti andmebaasist taotluse menetlemise ajal viimaseid olemasolevaid lühiajastatistika andmeid ([statistikatöö EM0411](http://pub.stat.ee/px-web.2001/Dialog/varval.asp?ma=EM0411&ti=ETTEV%D5TETE+TOOTLIKKUSE+N%C4ITAJAD+TEGEVUSALA+%28EMTAK+2008%29+J%C4RGI+JOOKSEVHINDADES+%28KVARTALID%29&path=../Database/Majandus/03Ettevetete_majandusnaitajad/04Ettevetete_suhtarvud/04Luhiajastatistika/&lang=2)). Puhta lisandväärtuse arvutamisel vaadatakse sektori (vastavalt sellele, milline on taotleja tegevusala statistikatöös EM0411) puhast lisandväärtust (tuhandetes eurodes) ja keskmist tööga hõivatud isikute arvu. Näiteks kui tegevusalal „Liha töötlemine ja säilitamine ning lihatoodete tootmine“ oli 2021. a neljanda kvartali puhas lisandväärtus 15 995 eurot ja keskmine tööga hõivatud isikute arv 2786, siis arvutatakse puhas lisandväärtus ühe töötaja kohta järgmiselt: 15 995 / 2786 = 5,74 eurot inimese kohta. Taotleja esitatud kirjeldusi võrreldakse viimase nelja kvartali kohta saadaolevate asjaomaste näitajatega, mis saadakse Statistikaameti andmebaasist. Saadud tulemus ümardatakse sajandikuni. Lisaks tuleb tehtavat arvutust ja saadud tulemust põhjendada. [↑](#footnote-ref-14)
15. Vaadatakse, kui põhjendatud ja realistlikud on ettevõtja hinnangud tervikuna ning milline on taotluse koostamise üldine kvaliteet. [↑](#footnote-ref-15)
16. Taotleja liikmete hulka arvatakse nii taotleja otseliikmed (ettevõtjad) kui ka need ettevõtjad, kes kuuluvad taotleja liikmete hulka tema teiste liikmete (ühistute) kaudu. Näiteks kui taotlejaks on tunnustatud tootjarühm A, kelle liikmeteks on 5 tootjat ja ühistu B, kelle liikmeteks on omakorda 5 tootjat, siis kokku on taotlejal A 10 liiget. Kui ühistusse B kuulub ühistu C, siis selle ühistu liikmeid enam taotleja liikmete hulka ei arvestata. Kui taotlejaks on ettevõtja, kelle üle omab valitsevat mõju kas tunnustatud tootjaorganisatsioon või üks või mitu tunnustatud tootjarühma, siis ka nende liikmed võetakse selle hindamiskriteeriumi juures arvesse ehk arvatakse taotleja liikmete arvu hulka. Hindamiskriteeriumi täitmist tõendatakse kehtiva liikmete nimekirjaga. [↑](#footnote-ref-16)